CELEX: 31983R2183
Language: el
Date: 1983-07-28 00:00:00
Title: Κανονισμός (ΕΟΚ) αριθ. 2183/83 της Επιτροπής της 28ης Ιουλίου 1983 περί του καθεστώτος εισαγωγής στη Γαλλία και στην Ιταλία ορισμένων κλωστοϋφαντουργικών προϊόντων καταγωγής Περού

Avis juridique important

|

31983R2183

Κανονισμός (ΕΟΚ) αριθ. 2183/83 της Επιτροπής της 28ης Ιουλίου 1983 περί του καθεστώτος εισαγωγής στη Γαλλία και στην Ιταλία ορισμένων κλωστοϋφαντουργικών προϊόντων καταγωγής Περού  

Επίσημη Εφημερίδα αριθ. L 210 της 02/08/1983 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 2183/83 ΤΗΣ ΕΠΙΤΡΟΠΗΣ  της 28ης Ιουλίου 1983  περί του καθεστώτος εισαγωγής στη Γαλλία και στην Ιταλία ορισμένων κλωστοϋφαντουργικών προϊόντων καταγωγής Περού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία και στην Ιταλία ορισμένων κλωστοϋφαντουργικών προϊόντων της κατηγορίας 4, καταγωγής Περού, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στο Περού στις 14 Ιουνίου 1983 αίτηση διαβουλεύσεων·  ότι, εν αναμονή του αποτελέσματος των διαβουλεύσεων αυτών, οι εισαγωγές στη Γαλλία των προϊόντων της εν λόγω κατηγορίας υπάγονται προσωρινά σε ποσοτικό περιορισμό, σύμφωνα με τον κανονισμό (ΕΟΚ) αριθ. 1756/83 της Επιτροπής (2)·  ότι κατά τη διάρκεια διαβουλεύσεων, που έλαβαν χώρα από 11 έως 13 Ιουλίου 1983, συμφωνήθηκε ο περιορισμός των εισαγωγών προϊόντων κατηγορίας 4 στη Γαλλία για την περίοδο από 14 Ιουνίου έως 31 Δεκεμβρίου 1983 και για τα έτη 1984 έως 1986, καθώς και στην Ιταλία για την περίοδο από 1ης Αυγούστου έως 31 Δεκεμβρίου 1983 και για τα έτη 1984 έως 1986·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί από το Περού στη Γαλλία μεταξύ της 14ης Ιουνίου 1983 και της ημερομηνίας ενάρξεως ισχύος του παρόντος κανονισμού, καθώς και στην Ιταλία μεταξύ της 1ης Αυγούστου και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία και στην Ιταλία των προϊόντων καταγωγής Περού, της κατηγορίας που περιλαμβάνεται στο παράρτημα, υπόκεινται στα ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Περού προς τη Γαλλία προ της ημερομηνίας ενάρξεως ισχύος του κανονισμού (ΕΟΚ) αριθ. 1756/83 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Περού προς την Ιταλία προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από το Περού προς τη Γαλλία, μετά την έναρξη ισχύος του κανονισμού (ΕΟΚ) αριθ. 1756/83, θα εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  Οι εισαγωγές των προϊόντων που αποστέλλονται από το Περού προς την Ιταλία μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Σύμφωνα με τις διατάξεις της παραγράφου 2, όλες οι ποσότητες των προϊόντων που αποστέλλονται από το Περού στη Γαλλία από 14 Ιουνίου 1983 και στην Ιταλία από 1ης Αυγούστου 1983, και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1983. Εντούτοις, τα προσωρινά αυτά ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από το Περού στη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 1756/83 και στην Ιταλία πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο κανονισμός (ΕΟΚ) αριθ. 1756/83 καταργείται δια του παρόντος.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 28 Ιουλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 172 της 30. 6. 1983, σ. 12.  ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Κράτη  μέλη  // Μονάδες  // Προσωρινό  ποσοτικό όριο   //   //   //   //   //   //   //   // 4   // 60.04  Β Ι  ΙΙ α)  β)  γ)  IV β) 1 αα)  δδ)  2 εε)  δ) 1 αα)  δδ)  2 δδ)   //  60.04-19, 20, 22, 23, 24, 26, 41, 50, 58, 71, 79, 89  // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:  Υποκάμισα, υποκαμισάκια, T-shirts, sous-pulls, φανέλλαι και παρόμοια είδη, πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών. T-shirts και sous-pulls εκ τεχνητών υφαντικών ινών, έτερα των ενδυμάτων δια βρέφη  // F Ι  // 1 000  τεμάχια  1 000  τεμάχια  // 14 Ιουνίου έως  31 Δεκεμβρίου 1983: 650  1984: 1 100  1985: 1 144  1986: 1 190  1 Αυγούστου έως  31 Δεκεμβρίου 1983: 500  1984: 2 000  1985: 2 080  1986: 2 164   //   //   //   //   //   //   //